আজ থেকে ধীরে ধীরে ঊর্ধ্বমুখী পারদ, তাপমাত্রা বাড়বে ৪ থেকে ৫ ডিগ্রি

কলকাতা: মেঘলা আকাশ (cloudy sky) সেইসঙ্গে হালকা থেকে মাঝারি বৃষ্টির হাত ধরে দক্ষিণ ২৪ পরগনা (Sourth bengal Weather) সহ পার্শ্ববর্তী অঞ্চল, কলকাতায় একটি স্বস্তির পরিবেশ তৈরি হয়েছিল। কিন্তু সেই সুখ আর বেশিদিন সইবে না, ফের তাপমাত্রা বৃদ্ধির পূর্বাভাস দিয়েছে আলিপুর আবহাওয়া দফতর (Alipur Weather Office)। সোমবারও একটি শিরশিরানি আবহাওয়া, রাত ও দিনের তাপমাত্রা স্বাভাবিকের নীচে ছিল ৷ কিন্তু, আলিপুর আবহাওয়া দফতরের পূর্বাভাস, মঙ্গলবার ধীরে ধীরে তাপমাত্রা বাড়বে (Temperature Increase) ।

আগামী তিনদিন বঙ্গে কোনও বৃষ্টির পূর্বাভাস নেই, শুষ্ক থাকবে আবহাওয়া। তবে শুক্র-শনিবার উত্তরবঙ্গের (North bengal weather) উপরের দু-তিন জেলাতে হালকা বৃষ্টির সম্ভাবনা রয়েছে ৷ আজ দিনের আকাশ পরিষ্কার থাকবে কলকাতা এবং পার্শ্ববর্তী অঞ্চলে সর্বোচ্চ এবং সর্বনিম্ন তাপমাত্রা যথাক্রমে ৩৪ ডিগ্রি এবং ২২ ডিগ্রির আশেপাশে ঘোরাঘুরি করবে। কলকাতা সকালে-সন্ধ্যায় মনোরম পরিবেশ থাকলেও তবে দুপুরে দিকে রোদের তেজ ভালোই থাকবে। শনিবারের মধ্যে সর্বোচ্চ তাপমাত্রা ৩৫ ডিগ্রি সেলসিয়াস ছুঁতে পারে।

আরও পড়ুন: শর্তসাপেক্ষ জামিনে মুক্ত বিরাট ফ্যান ঋতুপর্ণ

আজ, মঙ্গলবার থেকে ধীরে ধীরে বাড়বে তাপমাত্রা। বুধবারের মধ্যে তাপমাত্রা ৪ থেকে ৬ ডিগ্রি সেলসিয়াস বাড়তে পারে। পরের দুদিন আবহাওয়ার কোনও পরিবর্তন হবে না।

র্বোচ্চ তাপমাত্রা ৩৫ থেকে ৩৭ ডিগ্রি সেলসিয়াস এবং সর্বনিম্ন ২৫ থেকে ২৭ ডিগ্রি সেলসিয়াস থাকতে পারে। বাতাসে আপেক্ষিক আর্দ্রতা ছিল সর্বোচ্চ ৯৩ শতাংশ এবং সর্বনিম্ন ৪৫ শতাংশ।

উত্তরবঙ্গেও সোমবার থেকে ঊর্ধ্বমুখী হতে শুরু করেছে পারদ। পরবর্তী তিন দিনে ৪ থেকে ৬ ডিগ্রি সেলসিয়াস পর্যন্ত তাপমাত্রা বাড়তে পারে। বুধবারের মধ্যে এই তাপমাত্রা পরিবর্তনের পর পরবর্তী দুদিন তাপমাত্রা একই থাকবে। শুক্রবার দার্জিলিং, কালিম্পং এবং জলপাইগুড়ি এই তিন জেলাতে মেঘলা আকাশ বজ্রবিদ্যুৎ-সহ হালকা থেকে মাঝারি বৃষ্টিপাতের পূর্বাভাস দিয়েছে হাওয়া অফিস।